Dance You Off

«Dance You Off» (norsk oversettelse: danse deg bort) er en svensk sang fra 2018 som fremføres av sangeren Benjamin Ingrosso. Han har skrevet sangen sammen med låtskriverne MAG, Louis Schoorl og K Nita. «Dance You Off» vant svenske Melodifestivalen 2018 og var Sveriges bidrag i Eurovision Song Contest 2018 i Portugal. Sangen ble lagt ut for digitalt salg og strømming 24. februar 2018.

Melodifestivalen 
Sangen var en av 2771 låter som ble sendt inn til Melodifestivalen, og den var en av 28 bidrag som ble plukket ut til å delta i den svenske finalen. «Dance You Off» deltok i semifinale 1 i Löfbergs Arena i Karlstad lørdag 3. februar 2018. Der vant den semifinalen og kvalifiserte seg til finalen i Friends Arena i Stockholm 10. mars 2018. Der toppet sangen både jury- og telefonavstemningen og vant konkurransen.

Som vinner ble «Dance You Off» Sveriges bidrag i Eurovision Song Contest 2018. Låten deltok i semifinale 2 torsdag 10. mai i Lisboa og kvalifiserte seg til finalen lørdag 12. mai. I finalen var Sverige det 20. landet på scenen av 26 deltakere. Etter juryavstemningen lå  «Dance You Off» på andreplass, bak Østerrike, men i telefonavstemningen endte låten helt nede på 23. plass, og fikk til slutt en syvendeplass.

Teksten 
Sangen handler om en mann som prøver å glemme sin kjærlighet – blant annet ved å forsøke å danse henne bort. Ingrosso har fortalt at teksten er basert på en kjærlighetskrise han selv opplevde.

Listeplass

Referanser 

Singler fra 2018
Sveriges bidrag i Eurovision Song Contest
Bidrag til Eurovision Song Contest 2018
Vinnere av Melodifestivalen